Леў Талстой - Вікіпэдыя

# Леў Талстой

### Зьвесткі зь Вікіпэдыі — вольнай энцыкляпэдыі.

Леў Мікалаевіч Талстой

Талсто́й, Леў Мікала́евіч (па-расейску: Толсто́й, Лев Никола́евич) (9 верасьня (28 жніўня па старым стылі) 1828 – 20 лістапада (7 лістапада па старым стылі) 1910) — расейскі пісьменьнік і публіцыст.

## [рэдагаваць] Біяграфія

Нарадзіўся ў сядзібе Ясная Паляна ў Тульскай губэрні. Належаў да старажытнага дваранскага роду, атрымаў ад бацькі ў спадчыну тытул графа. Атрымаў хатнюю адукацыю, затым паступіў у Казанскі ўнівэрсытэт, які, аднак, ня скончыў, а вярнуўся ў Ясную Паляну. Але ўжо праз два гады адмовіўся ад спакойнага вясковага жыцьця і пераехаў у Маскву, а ў 1851 годзе скіраваўся на Каўказ і запісаўся добраахвотнікам у армію. Прымаў удзел у Крымскай вайне (1853 – 1856). Да літаратуры зьвярнуўся падчас вайсковай службы; ужо першы раман Талстога «Дзяцінства» (1852) быў заўважаны крытыкай. Да 1856 году, калі Талстой перастаў служыць, ён ужо пасьпеў стаць знакамітым пісьменьнікам. У 1859 годзе ён вярнуўся ў Ясную Паляну, дзе адчыніў школу для сялянскіх дзяцей і працягваў пісаць. У 1862 годзе ён ажаніўся з Соф'яй Берс. Наступныя пятнаццаць гадоў былі для Талстога самімі плённымі ў яго творчасьці. У 1865 – 1869 гадах ён выдаў сваю эпапэю «Вайна і мір», а ў 1875 – 1877 гадах пабачыла сьвет «Анна Карэніна». Напрыканцы 1870-х гадоў Талстой перажыў духоўную крызу, пазьней яго захапіла ідэя маральнага ўдасканаленьня і «опрощения» («спрашчэньня»), і Талстой пачаў крытыкаваць грамадзкі лад, дзяржаву, царкву (у 1901 годзе яго адлучылі ад праваслаўнай царквы), увесь жыцьцёвы лад «адукаваных клясаў». Адначасова ў творчасьці Талстога ўсё часьцей сталі ўзьнікаць тэмы сьмерці, граху, пакаяньня, маральнага перараджэньня. Разлад у сям'і прымусіў Талстога пакінуць Ясную Паляну. У хуткім часе ён захварэў на запаленьне лёгкіх і 20 лістапада 1910 году памёр на станцыі Астапава Разана-Ўральскай чыгункі. Пахаваны Леў Талстой у Яснай Паляне.

## [рэдагаваць] Бібліяграфія

- Вайна і мір
- Анна Карэніна
- Хаджы-Мурат
- Сьмерць Івана Ільіча
- Казакі
- Крэйцэрава саната

## [рэдагаваць] Спасылкі

У ВікіСховішчы можна знайсьці мультымэдыйныя матэрыялы па тэме:
«Леў Талстой»

- Сьвет Льва Талстоя (па-расейску)
- Характарыстыка творчасьці на Slounik.org

Атрымана з «http://be.wikipedia.org../../../%D0%BB/%D0%B5/%D1%9E/%D0%9B%D0%B5%D1%9E_%D0%A2%D0%B0%D0%BB%D1%81%D1%82%D0%BE%D0%B9_3288.html»

Катэгорыя: Расейскія літаратары

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- العربية
- Български
- Català
- Česky
- Чăвашла
- Dansk
- Deutsch
- English
- Esperanto
- Español
- Eesti
- Euskara
- فارسی
- Suomi
- Français
- Gàidhlig
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Lietuvių
- Nederlands
- Norsk (bokmål)
- Иронау
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- Türkçe
- Українська
- 中文